การได้ผลลัพธ์ที่ดีขึ้น การทดสอบสติปัญญา
นี่ไม่ใช่เวลาที่จะมัวมาเป็นผู้สังเกตการณ์อย่างเป็นกลางนะ เพราะโรงเรียนฝึกสุนัขใกล้จะเปิดรับแล้ว แต่ถ้าสุนัขไม่สนใจ มันจะไม่แม้แต่พยายามที่จะแข่งขันจนเสร็จ กระตุ้นสุนัขด้วยท่าทางหรือรอยยิ้ม ทำให้สุนัขสนใจแต่อย่าให้ตื่นเต้นมากจนลืมสิ่งที่ต้องทำ สุนัขต้องให้ความร่วมมือในการทดสอบ ให้เลือกของกินพิเศษที่ส่งกลิ่นเย้ายวนเพื่อติดสินบนเจ้าตูบ ของกินนิ่มๆ และมีกลิ่นแรงๆ นั้นที่ดีที่สุด เนื่องจากสุนัขจะสังเกตเห็นและกินอย่างรวดเร็ว หั่นของกินเป็นชิ้นเล็กๆ ขนาดเท่าถั่วถ้าคุณวางแผนที่จะทำการทดสอบทั้งหมดเหล่านี้ภายในครั้งเดียว  ฮอทด็อก ไก่สุก หรือชีสเป็นชิ้นๆ ล้วนแล้วแต่เป็นตัวเลือกที่ดีทั้งสิ้น  ใช้ของกินที่แห้งและกลิ่นไม่แรงตอนคุณทดสอบความจำ การทดสอบนี้จะได้ผลดีที่สุดถ้าสุนัขอยู่กับคนที่ทดสอบมันเป็นเวลานาน สุนัขอาจจะใช้ศักยภาพไม่เต็มที่ถ้าอยู่กับผู้ทดสอบน้อยกว่า 3 เดือน ลูกสุนัขอายุต่ำกว่า 1 ปีอาจจะไม่ "ฉลาด" หรือเชื่อฟังเท่าสุนัขโต บอกให้สุนัขรออยู่เฉยๆ ในขณะที่ดูคุณ "ซ่อน" ของกินไว้ในกล่องหรือใต้โต๊ะ เมื่อมันเจอของกินแล้วให้ซ่อนอันต่อไปในตำแหน่งที่หาได้ยากขึ้น เมื่อสุนัขของคุณทำได้ดีขึ้น คุณอาจจะซ่อนของกินในขณะที่สุนัขไม่ได้มองอยู่ และวางไว้ข้างหลังสิ่งกีดขวางต่างๆ นี่เป็นวิธีที่ดีเยี่ยมในการท้าทายสุนัขของคุณ มันจะได้ผลดีที่สุดถ้าคุณเคยใช้คลิกเกอร์ฝึกสุนัขด้วยทริคหลายอย่างแล้ว สอนคำสั่ง "ทริคใหม่". นี่เป็นวิธีที่ดีเยี่ยมในการท้าทายสุนัขของคุณ มันจะได้ผลดีที่สุดถ้าคุณเคยใช้คลิกเกอร์ฝึกสุนัขด้วยเทคนิคหลายอย่างแล้ว ใช้คลิกเกอร์และพูดว่า "ทริคใหม่" จากนั้นให้รางวัลมันสำหรับทริคใดก็ตามที่มันทำ ทำซ้ำได้ทันทีโดยใช้ "ทริคใหม่" อีก และให้รางวัลเฉพาะเมื่อมันทำอะไร ใหม่ เท่านั้น ทำไปต่อจนกว่าสุนัขจะไม่มีทริคเหลือหรือสับสนแล้ว คุณไม่สามารถอยู่ใกล้ๆ เพื่อสอนสุนัขของคุณได้ตลอดเวลา ให้การบ้านในรูปแบบของเล่นสุนัขที่มีการโต้ตอบกับสุนัขของคุณ ของเล่นเหล่านี้มีของกินอยู่ข้างในที่จะไม่หล่นออกมาเว้นแต่ว่าสุนัขจะไขปริศนาได้ บางอันยังมีเสียงอิเล็กทรอนิกส์เพื่อออกคำสั่งด้วย แต่ต้องระวังถ้าจะให้ของเล่นเหล่านั้นกับสุนัขที่มีนิสัยชอบกัดแทะ คุณต้องมีนาฬิกาที่วัดวินาทีสำหรับการทดสอบเหล่านี้ โดยเป็นการทดสอบที่มุ่งวัดการแก้ปัญหาและการปรับตัวต่อสิ่งแวดล้อม ปล่อยให้สุนัขดมกลิ่นผ้าเช็ดตัวผืนใหญ่หรือผ้าห่มเล็กๆ แกว่งมันไปมาเหนือหัวของสุนัขแล้วคลุมหัวมันไว้ให้มิด เริ่มจับเวลาและดูว่าสุนัขของคุณจะใช้เวลานานเท่าไรกว่าที่จะสะบัดผ้าออกจากหัวได้ จดคะแนน:  30 วินาทีหรือน้อยกว่า: 3 คะแนน 31-120 วินาที: 2 คะแนน พยายาม แต่ไม่ประสบความสำเร็จภายใน 120 วินาที: 1 คะแนน และเอาผ้าเช็ดตัวออกจากหัวให้มันด้วย! ไม่พยายามสะบัดผ้าออก: 0 คะแนน คุณอาจจะต้องฝึกโยนผ้าเช็ดตัวเหนือเก้าอี้ก่อน มันควรจะลงอย่างนุ่มนวลภายในครั้งเดียว เอาของกินให้สุนัขดู ให้วางของกินบนพื้นในขณะที่สุนัขกำลังดูอยู่ แล้วเอาผ้าเช็ดตัววางคลุมไว้ เริ่มจับเวลาและดูว่าสุนัขใช้เวลานานแค่ไหนเพื่อเข้าถึงของกินนั้น:  30 วินาทีหรือน้อยกว่า: 3 คะแนน 31-60 วินาที: 2 คะแนน พยายาม แต่ล้มเหลวภายใน 60 วินาที: 1 คะแนน ไม่พยายาม: 0 คะแนน สำหรับการทดสอบนี้คุณต้องมีช่องว่างที่อยู่ต่ำติดกับพื้นซึ่งสุนัขสามารถใช้อุ้งเท้าควานเข้าไปได้ แต่ปากและจมูกเข้าไม่ถึง อาจจะใช้โซฟาก็ได้ หรือคุณอาจจะต้องทำช่องขึ้นมาเองโดยใช้หนังสือสองเล่มและไม้กระดานแผ่นกว้างๆ สักแผ่น วางน้ำหนักทับด้านบนของไม้กระดานเพื่อไม่ให้สุนัขทำมันคว่ำได้ง่ายๆ วางของกินไว้ใต้ไม้กระดานหรือโซฟาในขณะที่สุนัขกำลังดูอยู่ ดันเข้าไปให้ไกลพอที่สุนัขจะไม่สามารถใช้จมูกและปากของมันเข้าถึงได้ กระตุ้นให้สุนัขเอาของกินออกมาในขณะที่คุณจับเวลา:  ประสบความสำเร็จภายใน 2 นาที (โดยใช้อุ้งเท้า): 4 คะแนน ประสบความสำเร็จภายใน 3 นาที (โดยใช้อุ้งเท้า): 3 คะแนน ล้มเหลวภายใน 3 นาที แต่ใช้อุ้งเท้า: 2 คะแนน ล้มเหลว ใช้แค่จมูกและปาก: 1 คะแนน ไม่พยายาม: 0 คะแนน การทดสอบต่อไปออกแบบมาเพื่อท้าทายความจำของสุนัข ไม่ใช่ทักษะในการแก้ปัญหา สุนัขต้องเข้าใจว่าเกิดอะไรขึ้นเพื่อให้ทำการทดสอบนี้ได้ วางของกินไว้ใต้ถ้วยพลาสติกแล้วบอกให้สุนัขหามัน ยกถ้วยขึ้นเพื่อโชว์ให้สุนัขเห็นว่าของกินอยู่ที่ไหน ทำแบบนี้ประมาณ 8-10 ครั้งจนกว่าสุนัขจะได้เรียนรู้ว่าของกินอยู่ใต้ถ้วย วางถังหรือถ้วยพลาสติก 3 ใบคว่ำลงบนพื้น ห่างกันประมาณ 30 เซนติเมตร วางของกินไว้ใต้ถ้วยใบใดใบหนึ่งในขณะที่สุนัขกำลังดูอยู่ พาสุนัขออกจากห้องไป 30 วินาทีแล้วค่อยกลับเข้ามา กระตุ้นให้สุนัขหาของกิน  เช็คใต้ถ้วยที่ถูกต้องในการพยายามครั้งแรก: 2 คะแนน เจอภายในสองนาที: 1 คะแนน หาไม่เจอ: 0 คะแนน บวกคะแนนทั้งหมดของสุนัขคุณและดูว่ามันทำได้เป็นอย่างไรบ้าง:  11-12 คะแนน: เจ้าตูบอัจฉริยะ 8-10 คะแนน: นักเรียนเกียรตินิยม 4-7 คะแนน: ฉลาดปานกลาง 1-3 คะแนน: ฉันเป็นนักเห่า ไม่ใช่นักคิด 0 คะแนน: เอ่อ คุณอาจจะเพิ่งทดสอบไม้ถูพื้นก็เป็นได้
เลี้ยงมันให้เหมือนเล่นเกม. เลือกของกินพิเศษ. ให้เจ้าของสุนัขดำเนินการทดสอบ. ทดสอบลูกสุนัขอีกครั้งหลังจากมันโตแล้ว. ฝึกสุนัขด้วยการล่าสมบัติ. สอนคำสั่ง "ทริคใหม่". หาของเล่นปริศนาสำหรับทดสอบสมองให้สุนัขของคุณ. หานาฬิกาจับเวลา. โยนผ้าเช็ดตัวใส่หัวของสุนัข. ซ่อนของกินไว้ใต้ผ้าเช็ดตัว. สร้างช่องที่อยู่ต่ำ. ทดสอบสุนัขด้วยสถานการณ์ที่ยากลำบาก. สอนสุนัขของคุณให้หาของกินที่ซ่อนอยู่. ทดสอบความจำของสุนัข. รวมผลคะแนนของสุนัข.
https://www.wikihow.com/Test-a-Dog%27s-Intelligence https://www.wikihow.com/Test-a-Dog%27s-Intelligence
Getting Better Results Intelligence Tests